Javna najemna stanovanja (neprofitna stanovanja, stanovanja za mlade in mlade družine, kadrovska stanovanja, stanovanja za starejše in gibalno ovirane osebe, bivalne enote) se dodeljujejo na podlagi javnih razpisov, ki jih sklad objavlja na svoji spletni strani ter v drugih medijih javnega obveščanja. Vsebina javnega razpisa je prilagojena posameznemu namenu ali za posamezno ciljno skupino, s prijavo na javni razpis se uvrstite v izbirni postopek za dodelitev stanovanja v najem.
Sklad oddaja neprofitna stanovanja v najem zgolj na podlagi javnih razpisov v skladu z veljavno zakonodajo (17. – 26. člen Pravilnika o dodeljevanju neprofitnih stanovanj v najem). Ko je razpis objavljen, se z vlogo prijavite nanj. Razpis opredeljuje katera stanovanja so predmet razpisa, katere dokumente morate predložiti ob prijavi, postopek točkovanja vlog in drugo. Glede na doseženo število točk se oblikujejo prednostne liste po katerih se dodeljujejo neprofitna stanovanja. Razpis se objavi na spletnih straneh sklada ter v drugih medijih javnega obveščanja.